title: Directiva 2013/10/UE a Comisiei din 19 martie 2013 de modificare a Directivei 75/324/CEE a Consiliului privind apropierea legislațiilor statelor membre referitoare la generatoarele de aerosoli în vederea adaptării dispozițiilor privind etichetarea la Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor  Text cu relevanță pentru SEE

text:
               20.3.2013

               RO

               Jurnalul Oficial al Uniunii Europene

               L 77/20

         DIRECTIVA 2013/10/UE A COMISIEI
   din 19 martie 2013
   de modificare a Directivei 75/324/CEE a Consiliului privind apropierea legislațiilor statelor membre referitoare la generatoarele de aerosoli în vederea adaptării dispozițiilor privind etichetarea la Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 75/324/CEE a Consiliului din 20 mai 1975 privind apropierea legislațiilor statelor membre referitoare la generatoarele de aerosoli (1), în special articolul 5,
   întrucât:

               (1)

               Directiva 75/324/CEE stabilește o clasificare a generatoarelor de aerosoli în trei categorii („neinflamabile”, „inflamabile” sau „extrem de inflamabile”), în conformitate cu criteriile de clasificare prevăzute în anexa la aceasta. În cazul în care un generator de aerosoli este clasificat drept „inflamabil” sau „extrem de inflamabil”, acesta trebuie să includă simbolul unei flăcări, precum și frazele de prudență S2 și S16 prevăzute în Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (2).

               (2)

               Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor (3) prevede armonizarea clasificării și a etichetării substanțelor și a amestecurilor în cadrul Uniunii. Acesta cuprinde, la nivelul Uniunii, criteriile de clasificare și etichetare a substanțelor și amestecurilor, prevăzute de Sistemul global armonizat de clasificare și etichetare a chimicalelor, care a fost adoptat la nivel internațional, în cadrul structurii Națiunilor Unite.

               (3)

               Regulamentul (CE) nr. 1272/2008 va abroga și va înlocui Directiva 67/548/CEE și Directiva 1999/45/CE a Parlamentului European și a Consiliului din 31 mai 1999 privind apropierea actelor cu putere de lege și a actelor administrative ale statelor membre referitoare la clasificarea, ambalarea și etichetarea preparatelor periculoase (4), de la 1 iunie 2015. Prin urmare, este necesar să se adapteze la respectivul regulament dispozițiile privind etichetarea din Directiva 75/324/CEE.

               (4)

               În conformitate cu Regulamentul (CE) nr. 1272/2008, ar trebui să se facă o distincție între data de aplicabilitate a dispozițiilor naționale de transpunere pentru generatoarele de aerosoli care conțin o singură substanță și data de aplicabilitate a dispozițiilor naționale de transpunere pentru generatoarele de aerosoli care conțin amestecuri. Cu toate acestea, ar trebui să li se permită producătorilor de generatoare de aerosoli care conțin amestecuri să aplice în mod anticipat și pe bază de voluntariat cerințele în materie de etichetare prevăzute în prezenta directivă.

               (5)

               În conformitate cu Regulamentul (CE) nr. 1272/2008, în scopul evitării impunerii unor sarcini inutile întreprinderilor, este prevăzută o perioadă de tranziție pentru generatoarele de aerosoli care conțin amestecuri, etichetate în conformitate cu dispozițiile aplicabile înainte de 1 iunie 2015 și introduse pe piață până la acea dată, care să permită comercializarea lor fără a face obiectul unei reetichetări.

               (6)

               Masurile prevăzute în această directivă sunt conforme cu avizul Comitetului pentru adaptarea la progresul tehnic a directivei privind generatoarele de aerosoli,

         ADOPTĂ PREZENTA DIRECTIVĂ:
   Articolul 1
   Modificări aduse Directivei 75/324/CEE
   Directiva 75/324/CEE se modifică după cum urmează:

               1.

               La articolul 8, alineatul (1) se modifică după cum urmează:

                           (a)

                           teza introductivă se înlocuiește cu următorul text:
                           „(1)   Fără a aduce atingere Regulamentului (CE) nr. 1272/2008 al Parlamentului European și al Consiliului (5), fiecare generator de aerosoli sau, în cazul în care indicațiile nu pot fi înscrise pe generatorul de aerosoli din cauza dimensiunilor mici ale acestuia (capacitate maximă de cel mult 150 ml), o etichetă atașată acestuia trebuie să conțină următoarele indicații, în mod vizibil, lizibil și de neșters:

                           (b)

                           litera (d) se înlocuiește cu următorul text:

                                       „(d)

                                       mențiunile enumerate la punctul 2.2 din anexă;”.

               2.

               Anexa se modifică după cum urmează:

                           (a)

                           la punctul 1, se introduc următoarele puncte 1.7a și 1.7b:
                           „1.7a.   Substanță

                           «substanță» înseamnă substanță, astfel cum este definită la articolul 2 alineatul (7) din Regulamentul (CE) nr. 1272/2008.
                           1.7b.   Amestec

                           «amestec» înseamnă amestec, astfel cum este definit la articolul 2 alineatul (8) din Regulamentul (CE) nr. 1272/2008.”;

                           (b)

                           la punctul 2, punctele 2.2-2.4 se înlocuiesc cu următorul text:
                           „2.2.   Etichetarea

                           Fără a aduce atingere Regulamentului (CE) nr. 1272/2008, fiecare generator de aerosoli trebuie să poarte în mod vizibil următoarele indicații lizibile și de neșters:

                                       (a)

                                       indiferent de conținut:

                                                   (i)

                                                   fraza de pericol H229: «Recipient sub presiune: poate exploda dacă este încălzit»;

                                                   (ii)

                                                   frazele de precauție P210 și P251 prevăzute în partea 1 tabelul 6.2 din anexa IV la Regulamentul (CE) nr. 1272/2008;

                                                   (iii)

                                                   frazele de precauție P410 și P412 prevăzute în partea 1 tabelul 6.4 din anexa IV la Regulamentul (CE) nr. 1272/2008;

                                                   (iv)

                                                   fraza de precauție P102 prevăzută în partea 1 tabelul 6.1 din anexa IV la Regulamentul (CE) nr. 1272/2008, în cazul în care generatorul de aerosoli este un produs de consum;

                                                   (v)

                                                   orice frază de precauție suplimentară în ceea ce privește utilizarea care să atenționeze consumatorii asupra pericolelor specifice prezentate de produs; dacă generatorul de aerosoli este însoțit de instrucțiuni de utilizare separate, acestea trebuie sa reflecte, de asemenea, respectivele măsuri de precauție în ceea ce privește utilizarea;

                                       (b)

                                       dacă aerosolul este clasificat drept «neinflamabil» conform criteriilor enunțate la punctul 1.9, mențiunea de avertizare «Avertisment»;

                                       (c)

                                       dacă aerosolul este clasificat drept «inflamabil» conform criteriilor de la punctul 1.9, mențiunea de avertizare «Avertisment» și celelalte elemente de etichetare pentru «aerosoli inflamabili de categoria 2» prevăzute în tabelul 2.3.2 din anexa I la Regulamentul (CE) nr. 1272/2008;

                                       (d)

                                       dacă aerosolul este clasificat drept «extrem de inflamabil» conform criteriilor de la punctul 1.9, mențiunea de avertizare «Pericol» și celelalte elemente de etichetare pentru «aerosoli inflamabili de categoria 1» prevăzute în tabelul 2.3.2 din anexa I la Regulamentul (CE) nr. 1272/2008.

                                 2.3.   Volumul fazei lichide

                           La 50 °C, volumul fazei lichide nu trebuie să depășească 90 % din capacitatea netă.”

         Articolul 2
   Dispoziții tranzitorii
   (1)   Prin derogare de la dispozițiile celui de al treilea paragraf al articolului 3 alineatul (1), generatoarele de aerosoli care conțin amestecuri pot fi etichetate în conformitate cu articolul 1, înainte de 1 iunie 2015.
   (2)   Prin derogare de la dispozițiile celui de al treilea paragraf al articolului 3 alineatul (1), pentru generatoarele de aerosoli care conțin amestecuri și care sunt introduse pe piață înainte de 1 iunie 2015 nu este necesară reetichetarea în conformitate cu articolul 1, până la 1 iunie 2017.
   Articolul 3
   Transpunere
   (1)   Statele membre adoptă și publică până la 19 martie 2014 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
   Ele aplică aceste dispoziții de la 19 iunie 2013 în ceea ce privește generatoarele de aerosoli care conțin o substanță.
   Statele membre aplică aceste dispoziții de la 1 iunie 2015 în ceea ce privește generatoarele de aerosoli care conțin amestecuri.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Prezenta directivă se adresează statelor membre.

      Adoptată la Bruxelles, 19 martie 2013.

            Pentru Comisie

            Președintele

         José Manuel BARROSO

      (1)  JO L 147, 9.6.1975, p. 40.

      (2)  JO 196, 16.8.1967, p. 1.

      (3)  JO L 353, 31.12.2008, p. 1.

      (4)  JO L 200, 30.7.1999, p. 1.

      (5)  JO L 353, 31.12.2008, p. 1.”;


title: Directiva 1999/7/CE a Comisiei din 26 ianuarie 1999 de adaptare la progresul tehnic a Directivei 70/311/CEE a Consiliului privind echipamentele de direcție pentru autovehicule și remorcile acestora (Text cu relevanță pentru SEE)

text:
               07/Volumul 06

               RO

               Jurnalul Ofícial al Uniunii Europene

               222

         31999L0007

               L 040/36

               JURNALUL OFÍCIAL AL UNIUNII EUROPENE

      DIRECTIVA 1999/7/CE A COMISIEI

   din 26 ianuarie 1999
   de adaptare la progresul tehnic a Directivei 70/311/CEE a Consiliului privind echipamentele de direcție pentru autovehicule și remorcile acestora
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/311/CEE a Consiliului din 8 iunie 1970 de apropiere a legislației statelor membre privind echipamentele de direcție pentru autovehicule și remorcile acestora (1), modificată prin Directiva 92/62/CEE (2), în special articolul 3,
   întrucât Directiva 70/311/CEE este una dintre directivele speciale ale procedurii de omologare CE de tip care a fost stabilită prin Directiva 70/156/CEE a Consiliului (3), astfel cum a fost modificată ultima dată prin Directiva 98/14/CE a Comisiei (4) privind omologarea pentru autovehicule și remorcile acestora; întrucât, prin urmare, dispozițiile stabilite prin Directiva 70/156/CEE privind sistemele, componentele și unitățile tehnice separate ale vehiculelor se aplică Directivei 70/311/CEE;
   întrucât, în sensul punerii în aplicare a Directivei 70/311/CEE, trebuie să se asigure stabilirea unor dispoziții uniforme care sunt totodată aliniate în toate statele membre și cu ultima versiune a Regulamentului nr. 79 al Comisiei economice pentru Europa a Organizației Națiunilor Unite;
   întrucât anexa VII la Directiva 70/156/CEE stabilește forma și conținutul numărului CE de omologare; întrucât aceleași specificații trebuie adoptate și în sensul prezentei directive;
   întrucât Directiva 70/311/CEE ar trebui adaptată în consecință;
   întrucât măsurile reglementate de această directivă sunt conforme cu avizul Comitetului pentru adaptare la progresul tehnic înființat prin Directiva 70/156/CEE,
   ADOPTĂ PREZENTA DIRECTIVĂ:
   Articolul 1
   Directiva 70/311/CEE se modifică după cum urmează:

               1.

               Articolul 1 se înlocuiește cu următorul text:
               „Articolul 1
               În sensul prezentei directive, «vehicul» înseamnă orice vehicul așa cum este definit în articolul 2 din Directiva 70/156/CEE.”.

               2.

               În articolul 3, cuvântul „anexă” se înlocuiește cu cuvântul „anexe”.

               3.

               Anexele se modifică în conformitate cu anexa la prezenta directivă.

         Articolul 2
   (1)   Cu începere de la 1 ianuarie 1999, în ceea ce privește echipamentul de direcție, statele membre nu pot:

               —

               refuza să acorde, pentru un tip de vehicul, omologarea CE sau omologarea națională sau

               —

               interzice vânzarea, înmatricularea sau punerea în circulație a vehiculelor,

         dacă vehiculele respectă cerințele Directivei 70/311/CEE astfel cum a fost modificată prin prezenta directivă.
   (2)   Cu începere de la 1 octombrie 2000, statele membre:

               —

               nu mai acordă omologare CE și

               —

               pot refuza acordarea omologării naționale,

         pentru un tip nou de vehicul pe motive referitoare la echipamentul de direcție, dacă nu sunt îndeplinite cerințele Directivei 70/311/CEE astfel cum a fost modificată prin prezenta directivă.
   (3)   Cu începere de la 1 octombrie 2001, statele membre pot refuza înmatricularea, vânzarea sau punerea în circulație a noilor vehicule din categoria M2, M3, N2 sau N3 prevăzute cu echipament de direcție auxiliar care nu respectă dispozițiile Directivei 70/311/CEE astfel cum a fost modificată prin prezenta directivă.
   Articolul 3
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până cel târziu la 30 iunie 1999. Acestea informează imediat Comisia cu privire la aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modul în care urmează să fie făcută această trimitere.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a treia zi de la data publicării în Jurnalul Oficial al Comunităților Europene.

   Articolul 5
   Prezenta directivă se adresează statelor membre.

      Adoptată la Bruxelles, 26 ianuarie 1999.

            Pentru Comisie

         Martin BANGEMANN

            Membru al Comisiei

      (1)  JO L 133, 18.6.1970, p. 10.

      (2)  JO L 199, 18.7.1992, p. 33.

      (3)  JO L 42, 23.2.1970, p. 1.

      (4)  JO L 91, 25.3.1998, p. 1.
   ANEXĂ
   Directiva 70/311/CEE se modifică după cum urmează:
   1.   lista anexelor se modifică pentru a se citi:
   „
         Lista anexelor

                     1.

                        Anexa I:

                     Scopul, definițiile, cererea pentru omologarea CE, acordarea omologării CE, dispoziții privind construcția, dispoziții privind testarea, modificări ale tipului și amendamente la omologări, conformitatea producției

                        Apendicele 1:

                     Fișa descriptivă

                        Apendicele 2:

                     Certificatul de omologare

                     2.

                        Anexa II:

                     Eficiența frânării la vehiculele care folosesc aceeași sursă de energie pentru direcție și frânare

                     3.

                        Anexa III:

                     Dispoziții suplimentare pentru vehiculele dotate cu echipament de direcție auxiliar (EDA)

                     4.

                        Anexa IV:

                     Dispoziții privind remorcile care au echipamente de direcție cu transmisie pur hidraulică;

               ”
   2.   anexa I se modifică după cum urmează:

               1.

               titlul se modifică pentru a se citi:
               „Domeniul de aplicare, definiții, cererea pentru omologare CE de tip, acordarea omologării CE de tip, dispoziții referitoare la construcție, dispoziții referitoare la testare, modificări ale tipului și amendamente la omologări, conformitatea producției”;

               2.

               se introduce un nou punct „0” după cum urmează:

                           „0.

                           Domeniul de aplicare

                           0.1.

                           Prezenta directivă se aplică echipamentului de direcție al vehiculelor din categoriile M, N și O, după cum sunt definite în anexa IIA la Directiva 70/156/CEE.

                           0.2.

                           Nu se aplică echipamentelor de direcție cu transmisie pur hidraulică, pneumatică sau electrică, cu excepția:

                           0.2.1.

                           echipamentului de direcție auxiliar (EDA) cu transmisie pur hidraulică sau electrică pentru vehiculele din categoriile M și N;

                           0.2.2.

                           echipamentului de direcție cu transmisie pur hidraulică pentru vehiculele de categorie O.”;

               3.

               punctul 1.5.3.4 se modifică pentru a se citi după cum urmează:

                           „1.5.3.4.

                              Echipamentul de direcție auxiliar (EDA) la care roțile osiilor vehiculelor de categorie M și N sunt direcționate, complementar față de roțile care asigură impulsul principal de direcție, care nu este pur electric, hidraulic sau pneumatic, în aceeași direcție sau în direcție opusă față de roțile care asigură impulsul principal, și/sau unghiul de bracare al roților din față, centru și/sau din spate poate fi ajustat în funcție de comportamentul vehiculului.”;

               4.

               punctul 2.1 se modifică pentru a se citi după cum urmează:

                           „2.1.

                           Cererea pentru omologare CE de tip în conformitate cu articolul 3 alineatul (4) din Directiva 70/156/CEE a unui tip de vehicul pentru echipamentul său de direcție se prezintă de către producător.”;

               5.

               punctul 2.2 se modifică pentru a se citi după cum urmează:

                           „2.2.

                           Modelul de fișă descriptivă este prezentat în apendicele 1.”;

               6.

               punctul 3 se modifică pentru a se citi după cum urmează:
               „3.   ACORDAREA OMOLOGĂRII DE TIP PENTRU UN TIP DE VEHICUL

                           3.1.

                           Dacă cerințele relevante sunt îndeplinite, se va acorda omologarea CE de tip în conformitate cu articolul 4 alineatul (3) și, dacă se aplică, cu articolul 4 alineatul (4) din Directiva 70/156/CEE.

                           3.2.

                           Modelul de certificat de omologare CE de tip este prezentat în apendicele 2.

                           3.3.

                           Fiecărui tip de vehicul omologat i se atribuie un număr de omologare de tip conform anexei VII la Directiva 70/156/CEE. Același stat membru nu atribuie același număr altui tip de vehicul”;

               7.

               la punctul 4.1.1, al doilea paragraf, „anexa IV” se înlocuiește cu „anexa III”, iar „anexa V” se înlocuiește cu „anexa IV”;

               8.

               punctele 4.1.6 și 4.1.6.1 se elimină;

               9.

               la punctele 4.2.4.1.2 și 4.2.4.1.3, „anexa III” se înlocuiește cu „anexa II”, iar nota de subsol corespunzătoare se modifică pentru a se citi:
                (1)

               10.

               la punctul 5.2.1, liniuțele sunt rearanjate și textul următor reformulat astfel:

                           „—

                           vehicule din categoria M1: 50 km/h,

                           —

                           vehicule din categoriile M2, M3, N1, N2 și N3: 40 km/h,

                     sau viteza maximă de construcție, dacă aceasta este sub limitele de viteză de mai sus.”;

               11.

               în tabelul de la punctul 5.2.6.2, coloana „Dispozitiv intact, Raza de viraj”, se adaugă nota de subsol „(1)” în linia „M3„.

               12.

               După punctul 5.3.4, se introduc două noi puncte 6 și 7 pentru a se citi după cum urmează:
               „6.   MODIFICĂRI ALE TIPULUI ȘI AMENDAMENTE LA OMOLOGĂRI

                           6.1.

                           În cazul modificărilor la tipul omologat în conformitate cu prezenta directivă, se aplică dispozițiile articolului 5 din Directiva 70/156/CEE.

                     7.   CONFORMITATEA PRODUCȚIEI

                           7.1.

                           Se vor lua măsuri pentru asigurarea conformității producției, potrivit dispozițiilor stabilite la articolul 10 din Directiva 70/156/CEE.”;

               13.

               La sfârșitul anexei I, se inserează următoarele apendice 1 și 2:„
                  Apendice 1

                  Apendice 2

               ”
         3.   Anexele II, III, IV, V și VI se modifică după cum urmează:

               1.

               Anexa II se elimină.

               2.

               Anexa III se renumerotează anexa II și punctul 3 se elimină.

               3.

               Anexa IV se renumerotează anexa III, și punctul 2.2.1.1 se înlocuiește cu următorul text:
               „2.2.1.1.
                     Încercarea pe traiectorie circulară

               Vehiculul este condus pe o traiectorie circulară de testare cu o rază «R» (m), cu o viteză «V» (km/h) corespunzătoare categoriei sale și valorilor indicate în tabelul de mai jos:

                           Categoria vehiculului

                           R (2)

                           V (3)
                               (4)

                           M1, N1

                           100

                           80

                           M2, N2

                           50

                           50

                           M3, N3

                           50

                           45

                     Se va simula defectarea atunci când viteza specificată a fost atinsă. Testul include șofatul în sensul acelor de ceasornic și în sens invers acelor de ceasornic.”;

               4.

               Anexa V se renumerotează anexa IV;

               5.

               Anexa VI se elimină.

      (1)  „cerințele cuprinse în anexa II pot fi verificate și în timpul testelor de omologare în conformitate cu Directiva 71/320/CEE.”;

      (2)  Dacă EDA este într-o poziție blocată mecanic la această viteză specificată, testul de viteză este modificat pentru a corespunde vitezei maxime la care funcționează sistemul. Viteza maximă înseamnă viteza la care EDA se blochează, minus 5 km/h.

      (3)  Dacă caracteristicile dimensionale ale vehiculului implică riscul de răsturnare, producătorul pune la dispoziția serviciului tehnic date de simulare a comportamentului care să demonstreze o viteză maximă mai mică și sigură pentru testare. Atunci, serviciul tehnic va alege această viteză de testare.

      (4)  Dacă, datorită configurației poligonului de testare, valorile razelor nu pot fi observate, testele se pot desfășura pe terenuri cu alte raze (deviația maximă 25 %), cu condiția ca viteza să varieze pentru a se obține accelerația transversală rezultată din raza și viteza indicate în tabelul pentru categorii speciale de vehicule.


title: Directiva 96/24/CE a Consiliului din 29 aprilie 1996 de modificare a Directivei 79/373/CEE privind comercializarea furajelor combinate

text:
               03/Volumul 18

               RO

               Jurnalul Ofícial al Uniunii Europene

               249

         31996L0024

               L 125/33

               JURNALUL OFÍCIAL AL UNIUNII EUROPENE

      DIRECTIVA 96/24/CE A CONSILIULUI

   din 29 aprilie 1996
   de modificare a Directivei 79/373/CEE privind comercializarea furajelor combinate
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 77/101/CEE a Consiliului din 23 noiembrie 1976 privind comercializarea furajelor simple (4) a fost abrogată de Directiva 96/25/CE a Consiliului din 29 aprilie 1996 privind circulația materiilor prime pentru furaje, de modificare a Directivelor 70/524/CEE, 74/63/CEE, 82/471/CEE și 93/74/CEE și de abrogare a Directivei 77/101/CEE (5);
   întrucât Directiva 96/25/CE vizează, în special, eliminarea diferențelor dintre legislațiile naționale în ceea ce privește furajele simple și materiile prime; întrucât, în acest scop, directiva menționată introduce un termen comun de „materii prime pentru furaje” și o definiție a termenului care cuprinde furajele simple și materiile prime; întrucât, prin urmare, acești termeni și definițiile lor din Directiva 79/373/CEE (6) trebuie înlocuite cu noul termen comun și definiția acestuia prevăzute în Directiva 96/25/CE; întrucât aceste modificări au un efect asupra definiției privind furajele combinate;
   întrucât lista inclusă în partea B din anexa la Directiva 96/25/CE trebuie utilizată pentru circulația materiilor prime pentru furaje indiferent de destinația lor, precum și pentru etichetarea materiilor prime pentru furaje folosite în furajele combinate;
   întrucât Directiva 92/87/CEE a Comisiei din 26 octombrie 1992 de stabilire a unei liste neexclusive a principalelor ingrediente folosite și comercializate în mod normal pentru prepararea furajelor combinate destinate altor animale decât animalele de casă (7) prevede o listă de ingrediente pentru cerințele de etichetare a furajelor combinate; întrucât este necesar să se adopte măsuri pentru a asigura abrogarea Directivei 92/87/CEE o dată cu intrarea în vigoare a părților A și B din anexa la Directiva 96/25/CEE,
   ADOPTĂ PREZENTA DIRECTIVĂ:
   Articolul 1
   Directiva 79/373/CEE a Consiliului se modifică după cum urmează:

               1.

               La articolul 1 alineatul (2) litera (a), termenul „furaje simple” se înlocuiește cu termenul „materii prime pentru furaje”.

               2.

               Termenul „ingredient(e)” se înlocuiește cu termenul „materie primă pentru furaje”.

               3.

               Articolul 2 litera (b) se înlocuiește cu următorul text:

                           „(b)

                           furaje combinate: amestecuri de materii prime pentru furaje, cu sau fără aditivi, destinate hrănirii animalelor pe cale orală, sub formă de furaje complete sau complementare;”.

               4.

               Articolul 2 litera (k) se înlocuiește cu următorul text:

                           „(k)

                           materii prime pentru furaje: diferite produse de origine vegetală sau animală, în starea lor naturală, proaspete sau conservate, produse derivate din prelucrarea industrială a acestora și substanțe organice sau anorganice care conțin sau nu aditivi, care sunt destinate utilizării la hrănirea animalelor pe cale orală, fie direct, ca atare, fie după prelucrare, la prepararea furajelor combinate sau ca suport pentru preamestecuri;”.

               5.

               Articolul 10 alineatul (b) se elimină.

               6.

               La articolul 10 litera (a) punctul 1, textul „menționat în articolul 10 litera (b)” se înlocuiește cu următorul text: „a principalelor materii prime pentru furaje, enumerate în partea B din anexa la Directiva 96/25/CE a Consiliului din 29 aprilie 1996 privind circulația materiilor prime pentru furaje, de modificare a Directivelor 70/524/CEE, 74/63/CEE, 82/471/CEE și 93/74/CEE și de abrogare a Directivei 77/101/CEE (8).”

               7.

               Articolul 10 litera (a) punctul 2 se înlocuiește cu următorul text:
               „(2)   statele membre asigură respectarea dispozițiilor punctelor I, II, III și IV din partea A «Aspecte generale» din anexa la Directiva 96/25/CE.”.

               8.

               Articolul 11 se înlocuiește cu următorul text:
               „Articolul 11
               În vederea comercializării în Comunitate, mențiunile tipărite pe documentele de însoțire, pe ambalaj, pe recipient sau pe eticheta atașată sunt redactate cel puțin în una sau mai multe limbi stabilite de țara destinatară dintre limbile naționale sau oficiale ale Comunității.”.

         Articolul 2
   Statele membre pun în aplicare până la 30 iunie 1998 actele cu putere de lege și actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Dispozițiile adoptate se aplică de la 1 iulie 1998. Totuși, statele membre prevăd că furajele combinate comercializate înainte de 1 iulie 1998 și care nu sunt conforme cu prezenta directivă rămân în circulație până la 30 iunie 1999.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Luxemburg, 29 aprilie 1996.

            Pentru Consiliu

            Președintele

         W. LUCHETTI

      (1)  JO C 238, 26.8.1994, p. 6.

      (2)  JO C 305, 31.10.1994, p. 146.

      (3)  JO C 102, 24.4.1995, p. 12.

      (4)  JO L 32, 3.2.1977, p. 1. Directivă modificată ultima dată de Directiva 90/654/CEE (JO L 353, 17.12.1990, p. 48).

      (5)  JO L 125, 23.5.1996, p. 35.

      (6)  JO L 86, 6.4.1979, p. 30. Directivă modificată ultima dată de Directiva 93/74/CEE (JO L 237, 22.9.1993, p. 23).

      (7)  JO L 319, 4.11.1992, p. 19.

      (8)  JO L 125, 23.5.1996, p. 35.


title: Directiva 2013/28/UE a Comisiei din 17 mai 2013 de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz  Text cu relevanță pentru SEE

text:
               22.5.2013

               RO

               Jurnalul Oficial al Uniunii Europene

               L 135/14

         DIRECTIVA 2013/28/UE A COMISIEI
   din 17 mai 2013
   de modificare a anexei II la Directiva 2000/53/CE a Parlamentului European și a Consiliului privind vehiculele scoase din uz
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/53/CE a Parlamentului European și a Consiliului din 18 septembrie 2000 privind vehiculele scoase din uz (1), în special articolul 4 alineatul (2) litera (b),
   întrucât:

               (1)

               Articolul 4 alineatul (2) litera (a) din Directiva 2000/53/CE interzice utilizarea plumbului, mercurului, cadmiului sau a cromului hexavalent în materiale și componente ale vehiculelor introduse pe piață după 1 iulie 2003.

               (2)

               Anexa II la Directiva 2000/53/CE enumeră materialele și componentele de vehicule exceptate de la interdicția prevăzută la articolul 4 alineatul (2) litera (a) din respectiva directivă. Vehiculele introduse pe piață înainte de data de expirare a unei anumite exceptări și piesele de schimb pentru acele vehicule pot conține plumb, mercur, cadmiu sau crom hexavalent în materialele și componentele enumerate în anexa II la Directiva 2000/53/CE.

               (3)

               Punctul 8(i) din anexa II prevede o derogare pentru plumbul din aliaje de lipit pentru aplicații electrice pe sticlă, cu excepția lipiturilor pe sticlă stratificată, care expiră la 1 ianuarie 2013.

               (4)

               O evaluare a progresului tehnic și științific a demonstrat că utilizarea plumbului în aplicația menționată la punctul 8(i) este inevitabilă, întrucât înlocuitorii nu sunt încă disponibili.

               (5)

               Măsurile prevăzute în prezenta directivă sunt conforme cu avizul comitetului instituit prin articolul 39 din Directiva 2008/98/CE a Parlamentului European și a Consiliului (2),

         ADOPTĂ PREZENTA DIRECTIVĂ:
   Articolul 1
   Anexa II la Directiva 2000/53/CE se înlocuiește cu textul din anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive în termen de cel mult trei luni de la data publicării acesteia în Jurnalul Oficial al Uniunii Europene. Statele membre comunică Comisiei textul acestor acte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 17 mai 2013.

            Pentru Comisie

            Președintele

         José Manuel BARROSO

      (1)  JO L 269, 21.10.2000, p. 34.

      (2)  JO L 312, 22.11.2008, p. 3.

      ANEXĂ

            „ANEXA II

               Materi ale și componente exceptate de la articolul 4 alineatul (2) litera (a)

                        Materiale și componente

                        Obiectul și data de expirare a exceptării

                        Se etichetează sau se identifică în conformitate cu articolul 4 alineatul (2) litera (b) punctul (iv)

                           Plumbul ca element de aliere

                                    1(a)

                                    Oțel pentru prelucrări mecanice și componente din oțel galvanizat în șarjă prin pulverizare la cald cu conținut de plumb de până la 0,35 % în greutate

                                    1(b)

                                    Table din oțel galvanizate continuu cu conținut de plumb de până la 0,35 % în greutate

                        Vehicule omologate înainte de 1 ianuarie 2016 și piese de schimb pentru aceste vehicule

                                    2(a)

                                    Aluminiu pentru prelucrări mecanice cu conținut de plumb de până la 2 % în greutate

                        Ca piese de schimb pentru vehicule introduse pe piață înainte de 1 iulie 2005

                                    2(b)

                                    Aluminiu cu conținut de plumb de până la 1,5 % în greutate

                        Ca piese de schimb pentru vehicule introduse pe piață înainte de 1 iulie 2008

                                    2(c)

                                    Aluminiu cu conținut de plumb de până la 0,4 % în greutate

                            (1)

                                    3.

                                    Aliaj de cupru cu un conținut de plumb de până la 4 % în greutate

                            (1)

                                    4(a)

                                    Bucșe și carcase de lagăre

                        Ca piese de schimb pentru vehicule introduse pe piață înainte de 1 iulie 2008

                                    4(b)

                                    Bucșe și carcase de lagăre în motoare, transmisii și compresoare de aer condiționat

                        1 iulie 2011 și piese de schimb pentru vehicule introduse pe piață înainte de 1 iulie 2011

                           Plumb și compuși ai plumbului în componente

                                    5.

                                    Baterii

                            (1)

                        X

                                    6.

                                    Amortizoare de vibrații

                        Vehicule omologate înainte de 1 ianuarie 2016 și piese de schimb pentru aceste vehicule

                        X

                                    7(a)

                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și suporturi de motor

                        Ca piese de schimb pentru vehicule introduse pe piață înainte de 1 iulie 2005

                                    7(b)

                                    Agenți de vulcanizare și stabilizatori pentru elastomeri în furtunuri de frână, furtunuri pentru combustibil, furtunuri pentru ventilarea aerului, piese din elastomeri/metal în șasiuri și suporturi de motor cu conținut de plumb de până la 0,5 % în greutate

                        Ca piese de schimb pentru vehicule introduse pe piață înainte de 1 iulie 2006

                                    7(c)

                                    Lianți pentru elastomeri în aplicații ale sistemului de propulsie cu conținut de plumb de până la 0,5 % în greutate

                        Ca piese de schimb pentru vehicule introduse pe piață înainte de 1 iulie 2009

                                    8(a)

                                    Plumbul din aliajele de sudură pentru atașarea componentelor electrice și electronice la plăcile de circuite electronice și plumbul din finisajele de la bornele componentelor, altele decât condensatorii electrolitici cu aluminiu, pe contactele componentelor și pe plăcile de circuite electronice

                        Vehicule omologate înainte de 1 ianuarie 2016 și piese de schimb pentru aceste vehicule

                        X (2)

                                    8(b)

                                    Plumbul din aliajele de sudură pentru aplicațiile electrice, cu excepția sudurii pe plăcile de circuite electronice și pe sticlă

                        Vehicule omologate înainte de 1 ianuarie 2011 și piese de schimb pentru aceste vehicule

                        X (2)

                                    8(c)

                                    Plumbul din finisajele de pe bornele condensatorilor electrolitici cu aluminiu

                        Vehicule omologate înainte de 1 ianuarie 2013 și piese de schimb pentru aceste vehicule

                        X (2)

                                    8(d)

                                    Plumbul utilizat la sudura pe sticlă în senzori de flux de masă de aer

                        Vehicule omologate înainte de 1 ianuarie 2015 și piese de schimb pentru aceste vehicule

                        X (2)

                                    8(e)

                                    Plumbul în aliaje de lipit cu temperatură de topire înaltă (respectiv aliaje de plumb cu conținut de plumb de 85 % în greutate sau mai mult)

                            (3)

                        X (2)

                                    8(f)

                                    Plumbul folosit la sisteme de conectori cu pini flexibili

                            (3)

                        X (2)

                                    8(g)

                                    Plumbul din aliaje de lipit pentru finalizarea unei conexiuni electrice viabile între purtător și substratul semiconductorului în carcasele de circuite integrate tip «Flip Chip»

                            (3)

                        X (2)

                                    8(h)

                                    Plumbul din sudurile de fixare a radiatorului de căldură la ventilatorul de căldură în ansamblurile de semiconductori cu un cip cu dimensiunea zonei de proiecție de cel puțin 1 cm2 și cu densitatea curentului nominal de cel puțin 1 A/mm2 în zona cipului de siliciu

                            (3)

                        X (2)

                                    8(i)

                                    Plumbul din aliaje de lipit pentru aplicații electrice pe sticlă, cu excepția lipiturilor pe sticlă stratificată

                        Vehicule omologate înainte de 1 ianuarie 2016 și ulterior acestei date ca piese de schimb pentru aceste vehicule

                        X (2)

                                    8(j)

                                    Plumbul din aliajele de lipit pe sticla stratificată

                            (3)

                        X (2)

                                    9.

                                    Scaune de supapă

                        Ca piese de schimb pentru tipurile de motoare dezvoltate înainte de 1 iulie 2003

                                    10(a)

                                    Componente electrice și electronice cu conținut de plumb, inserate în sticlă sau în materiale ceramice, în matrice de sticlă sau de ceramică, în materiale vitroceramice sau într–o matrice vitroceramică
                                    Această exceptare nu vizează utilizarea plumbului în:

                                                —

                                                sticla becurilor și în glazura bujiilor;

                                                —

                                                materialele ceramice dielectrice ale componentelor enumerate la poziția 10 literele (b), (c) și (d).

                        X (4) (pentru alte componente decât cele piezoelectrice în motoare)

                                    10(b)

                                    Plumbul din materialele ceramice dielectrice de tip PZT (titanat-zirconat de plumb) din condensatori care fac parte din circuite integrate sau din semiconductoare discrete

                                    10(c)

                                    Plumbul din materialele ceramice dielectrice din condensatoare cu o putere nominală mai mică de 125 V c.a. sau 250 V c.c.

                        Vehicule omologate înainte de 1 ianuarie 2016 și piese de schimb pentru aceste vehicule

                                    10(d)

                                    Plumbul din materialele ceramice dielectrice pentru condensatoare care compensează variațiile captatorilor legate de temperatură în cazul sistemelor sonare cu ultrasunete

                            (3)

                                    11.

                                    Inițiatori pirotehnici

                        Vehicule omologate înainte de 1 iulie 2006 și piese de schimb pentru aceste vehicule

                                    12.

                                    Materiale termoelectrice cu conținut de plumb utilizate în aplicațiile electrice ale componentelor automobilelor în vederea reducerii emisiilor de CO2 prin recuperarea căldurii de eșapament

                        Vehicule omologate înainte de 1 ianuarie 2019 și piese de schimb pentru aceste vehicule

                        X

                           Crom hexavalent

                                    13(a)

                                    Acoperiri anticorozive

                        Ca piese de schimb pentru vehicule introduse pe piață înainte de 1 iulie 2007

                                    13(b)

                                    Acoperiri anticorozive ale ansamblurilor formate din șuruburi și piulițe pentru șasiuri

                        Ca piese de schimb pentru vehicule introduse pe piață înainte de 1 iulie 2008

                                    14.

                                    Ca agent anticorosiv pentru sistemele de răcire din oțel cu carbon aplicabile frigiderelor cu absorbție pentru rulotele auto până la 0,75 % în greutate în soluția de răcire, cu excepția cazurilor când este posibilă utilizarea altor tehnologii de răcire (adică sunt disponibile pe piață pentru utilizarea la rulotele auto), fără impact negativ asupra mediului, sănătății și/sau siguranței consumatorului

                        X

                           Mercur

                                    15(a)

                                    Lămpi cu descărcare pentru faruri

                        Vehicule omologate înainte de 1 iulie 2012 și piese de schimb pentru aceste vehicule

                        X

                                    15(b)

                                    Tuburi fluorescente utilizate la panourile de afișaj

                        Vehicule omologate înainte de 1 iulie 2012 și piese de schimb pentru aceste vehicule

                        X

                           Cadmiu

                                    16.

                                    Baterii pentru vehiculele electrice

                        Ca piese de schimb pentru vehicule introduse pe piață înainte de 31 decembrie 2008

                                    —

                                    Se tolerează într-un material omogen plumb, crom hexavalent și mercur în concentrație maximă de 0,1 % în greutate și cadmiu în concentrație maximă de 0,01 % în greutate.

                                    —

                                    Se admite reutilizarea nelimitată a părților de vehicule care existau pe piață la data expirării unei exceptări, întrucât acest aspect nu intră sub incidența articolului 4 alineatul (2) litera (a).

                                    —

                                    Piesele de schimb introduse pe piață după 1 iulie 2003 care sunt folosite pentru vehiculele introduse pe piață înainte de 1 iulie 2003 sunt exceptate de la aplicarea dispozițiilor articolului 4 alineatul (2) litera (a) ().

         (1)  Această exceptare se va reexamina în 2015.

         (2)  Se dezmembrează în cazul în care, în corelație cu pozițiile 8(a)-8(j), se depășește pragul mediu de 60 de grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.

         (3)  Această exceptare se va reexamina în 2014.

         (4)  Se dezmembrează în cazul în care, în corelație cu pozițiile 8(a)-8(j), se depășește pragul mediu de 60 de grame pe vehicul. Pentru aplicarea acestei clauze, dispozitivele electronice care nu sunt instalate de fabricant pe linia de producție nu se iau în considerare.

         Observații:

                  —

                  Se tolerează într-un material omogen plumb, crom hexavalent și mercur în concentrație maximă de 0,1 % în greutate și cadmiu în concentrație maximă de 0,01 % în greutate.

                  —

                  Se admite reutilizarea nelimitată a părților de vehicule care existau pe piață la data expirării unei exceptări, întrucât acest aspect nu intră sub incidența articolului 4 alineatul (2) litera (a).

                  —

                  Piesele de schimb introduse pe piață după 1 iulie 2003 care sunt folosite pentru vehiculele introduse pe piață înainte de 1 iulie 2003 sunt exceptate de la aplicarea dispozițiilor articolului 4 alineatul (2) litera (a) ().

         (5)  Această clauză nu se aplică maselor pentru echilibrarea roților, periilor de grafit pentru motoare electrice și garniturilor de frână.”


title: Directiva 2011/63/UE a Comisiei din 1 iunie 2011 de modificare, în scopul adaptării la progresul tehnic, a Directivei 98/70/CE a Parlamentului European și a Consiliului privind calitatea benzinei și a motorinei

text:
               2.6.2011

               RO

               Jurnalul Oficial al Uniunii Europene

               L 147/15

         DIRECTIVA 2011/63/UE A COMISIEI
   din 1 iunie 2011
   de modificare, în scopul adaptării la progresul tehnic, a Directivei 98/70/CE a Parlamentului European și a Consiliului privind calitatea benzinei și a motorinei
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/70/CE a Parlamentului European și a Consiliului din 13 octombrie 1998 privind calitatea benzinei și a motorinei și de modificare a Directivei 93/12/CEE a Consiliului (1), în special articolul 10 alineatul (1),
   întrucât:

               (1)

               Directiva 98/70/CE stabilește specificații de mediu precum și metode analitice pentru benzina și motorina introduse pe piață.

               (2)

               Aceste metode analitice fac trimitere la anumite standarde stabilite de către Comitetul European de Standardizare (CEN). Având în vedere că CEN a reînnoit aceste standarde datorită progresului tehnic, este oportună actualizarea trimiterilor la aceste standarde în anexele I și II la Directiva 98/70/CE.

               (3)

               Anexa III la Directiva 98/70/CE specifică depășirea autorizată a presiunii vaporilor pentru benzina care conține bioetanol. Datele incluse în această anexă sunt rotunjite până la a doua unitate zecimală. Standardul EN ISO (Organizația Internațională de Standardizare) 4259:2006 definește regulile pentru rotunjirea rezultatelor în conformitate cu precizia metodei de testare și prevede rotunjirea până la prima unitate zecimală. Prin urmare, este necesară modificarea datelor din anexa III la Directiva 98/70/CE.

               (4)

               Măsurile prevăzute de prezenta directivă sunt conforme cu avizul Comitetului privind calitatea carburanților, instituit prin articolul 11 alineatul (1) din Directiva 98/70/CE,

         ADOPTĂ PREZENTA DIRECTIVĂ:
   Articolul 1
   Directiva 98/70/CE se modifică după cum urmează:

               1.

               Anexa I se modifică după cum urmează:

                           (a)

                           Nota de subsol 1 se înlocuiește cu următorul text:

                                       „(1)

                                       Metodele de testare sunt cele specificate în EN 228:2008. Statele membre pot adopta metoda analitică specificată în standardul de înlocuire EN 228:2008 dacă se poate demonstra că aceasta oferă cel puțin aceeași precizie ca metoda analitică pe care o înlocuiește.”;

                           (b)

                           Nota de subsol 6 se înlocuiește cu următorul text:

                                       „(6)

                                       Alți mono-alcooli și eteri cu un punct final de fierbere care nu îl depășește pe cel menționat în EN 228:2008.”;

               2.

               În anexa II, nota de subsol 1 se înlocuiește cu următoarea notă de subsol:

                           „(1)

                           Metodele de testare sunt cele specificate în EN 590:2009. Statele membre pot adopta metoda analitică specificată în standardul de înlocuire EN 590:2009 dacă se poate demonstra că aceasta oferă cel puțin aceeași precizie ca metoda analitică pe care o înlocuiește.”;

               3.

               Anexa III se înlocuiește cu textul anexei la prezenta directivă.

         Articolul 2
   (1)   Statele membre adoptă și publică actele cu putere de lege și actele administrative necesare pentru a se conforma prezentei directive în termen de douăsprezece luni de la data publicării acestuia în Jurnalul Oficial.
   Statele membre aplică aceste acte în termen de douăsprezece luni de la data publicării prezentei directive în Jurnalul Oficial.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Bruxelles, 1 iunie 2011.

            Pentru Comisie

            Președintele

         José Manuel BARROSO

      (1)  JO L 350, 28.12.1998, p. 58.

      ANEXĂ

            „ANEXA III

               DEPĂȘIREA AUTORIZATĂ A PRESIUNII VAPORILOR PENTRU BENZINA CARE CONȚINE BIOETANOL

                        Conținut de bioetanol (% v/v)

                        Depășirea autorizată a presiunii vaporilor (kPa) (1)

                        0

                        0

                        1

                        3,7

                        2

                        6,0

                        3

                        7,2

                        4

                        7,8

                        5

                        8,0

                        6

                        8,0

                        7

                        7,9

                        8

                        7,9

                        9

                        7,8

                        10

                        7,8

                  Atunci când conținutul de bioetanol este cuprins între două valori indicate în tabel, depășirea autorizată a presiunii vaporilor se determină prin interpolare liniară între conținutul de bioetanol imediat superior și cel imediat inferior.”

         (1)  Valorile menționate în specificație sunt «valori reale». La stabilirea valorilor lor limită, s-au aplicat termenii standardului EN ISO 4259:2006 «Produse petroliere – Determinarea și aplicarea datelor de precizie privind metodele de testare», iar pentru stabilirea unei valori minime s-a luat în considerare o diferență minimă de 2R peste zero (R = reproductibilitatea). Rezultatele măsurărilor individuale se interpretează pe baza criteriilor descrise în standardul EN ISO 4259:2006.